སྤྱི་ལོ་༡༩༨༧ལོར་མཁན་ཆེན་ཁྲོ་རུ་ཚེ་རྣམ་སྨན་ཁང་འདིར་གདན་ཞུས་གནང་སྟེ་ཞིང་ཆེན་ཕྱི་ནང་ཀུན་ནས་སྨན་པ་བཞི་བཅུ་ལྷག་བསྡུས་ནས་དངུལ་ཆུ་བཙོ་བཀྲུ་སྦྱངས་གསུམ་དང་།རིན་པོ་ཆེའི་སྦྱོར་བ་མུ་ཏིག་བདུན་ཅུ་དང་གྲང་སྦྱོར།མང་སྦྱོར་ཆེན་མོ་སོགས་སྦྱོར་བ་ལྔ་བསྡེབས་ཏེ་མདོ་སྨད་ཕྱོགས་ཀྱི་དངུལ་ཆུ་བཙོ་བཀྲུའི་བསྟན་པའི་མེ་རོ་གནས་འདི་ནས་གསོས་ཏེ་ཕྱོགས་ཀུན་ཏུ་རྣམ་པར་རྒྱས་པ་མ་ཟད།རང་རྐྱ་ཐུབ་པའི་སྒོ་ནས་ཉམས་དམས་སུ་གྱུར་པའི་ལག་ལེན་སླར་གསོ་མཛད་ཐོག་ལག་ལེན་གྱི་རྒྱུན་བསྐྱངས་ཤིང་མ་ཉམས་གོང་འཕེལ་དུ་བཏང་བ་དང་།དེ་དང་ལྷན་དུ་སྐྱེན་བུལ་གྱི་ནད་རིགས་སྣ་ཚོགས་ངོས་འཛིན་དང་གསོ་བཅོས་ལ་སྔར་མེད་ཀྱི་ཕན་རླབས་རྒྱ་ཆེན་བྱུང་ནས་འགྲོ་བ་ནད་པ་རྣམས་མི་འཇིགས་སྲོག་གི་སྦྱིན་པ་འཛད་མེད་དུ་གནང་བའི་ཕན་བདེའི་འབྱུང་གནས་སུ་གྱུར།